De dage vi bor i hytte, hjælpes vi ad med fælles madlavning, praktiske gøremål og planlægning af pulketuren. I hytten bor hver familie på et værelse med eget bad og toilet. Værelset er møbleret med en dobbeltseng samt to enkeltsenge på en hems, man kommer til via en stige. Er I flere end 4 personer i familien, finder vi en løsning på det.
Ude på selv pulketuren sover man 2 personer i hvert telt, som stilles til rådighed af Sne & Vand. Lejrlivet er en central del af de dage vi er på tur. Hver dag er der fælles opgaver, som vi hjælpes ad med at løse. Vi skal fx bygge køkken, læmure, toilet og smelte sne til vand og madlavning.
Sne & Vand står for indkøb af al mad (snacks undtaget) på denne tur.  Hvis du følger en særlig diæt eller har fødevareallergier, skal du kontakte os inden tilmelding, så vi kan vurdere, om det er muligt at tilgodese dine behov på denne tur.